Príloha č. 4 Výzvy na predkladanie ponúk

**Špecifikácia predmetu zákazky**

**Názov zákazky:**

**SPŠ Jozefa Murgaša BB – Modernizácia odborného vzdelávania -** **Výkon stavebného dozoru pri kompletnej rekonštrukcii za účelom zníženia energetickej náročnosti**

**Druh zákazky**: Zákazka na poskytnutie služby

Dĺžka požadovaného plnenia: 6 mesiacov od začatia realizácie stavby

**Opis predmetu zákazky:**

Predmetom zákazky je poskytnutie služieb stavebného dozoru minimálne v nasledovnom rozsahu:
- Odovzdanie staveniska zhotoviteľovi alebo zhotoviteľom a zabezpečenie zápisu o tom do stavebného denníka.

- Oboznámenie sa s podkladmi súvisiacimi s realizáciou stavby, najmä s projektom, obsahom zmlúv o dielo, obsahom stavebných povolení.
- Účasť na kontrolnom zameraní terénu, ktoré vykoná zhotoviteľ pred začatím prác (ak relevantné).
- Dodržiavanie podmienok stavebných povolení potrebných pre výstavbu.
- Plnenie opatrení štátneho stavebného dohľadu.
- Evidovanie dokumentácie dokončených častí stavby počas výstavby.

- všeobecný dohľad a celková koordinácia nad ostatnými stavebnými prácami na dotknutých častiach školy, ktoré môžu mať priamy alebo nepriamy vplyv na jednotlivé projekty školy.

- komunikácia a spolupráca so stavebným dozorom nezávislých stavebných častí(projektov) školy.

- komunikácia s koordinátorom stavieb v rámci súbežnej realizácie ostatných stavebných prác v rámci iných projektov.

- eliminácia a riešenie všetkých potenciálnych rizík, ktoré môžu vzniknúť v súvislosti so stavbou a jej vplyvov na ostatné stavby/rekonštrukcie školy.
- Odsúhlasenie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby nezhoršujú parametre stavby ani jej prevádzkové a úžitkové vlastnosti.
- Kontrola vecnej a cenovej správnosti a úplnosti oceňovaných podkladov.
- Kontrola vecnej a cenovej správnosti a úplnosti platobných dokladov a ich súladu s podmienkami zmluvy o dielo a predkladanie týchto dokladov na úhradu objednávateľovi –(kontrola faktúr, kontrola súladu predložených faktúr so skutočne zrealizovanými prácami, kontrola súpisov vykonaných prác od zhotoviteľa a pod.).
- Kontrola tých častí stavby, ktoré budú pri ďalšom postupe výstavby zakryté, alebo sa stanú neprístupnými.
- Odovzdanie častí stavby v dohodnutom stupni rozostavanosti ďalším zhotoviteľom na ich nadväzné činnosti v súlade so zmluvami.
- Spolupráca s geodetom zhotoviteľa pri dodržiavaní priestorového umiestnenia objektov (ak relevantné).

- Spolupráca s pracovníkmi, vykonávajúcimi autorský dohľad a odborný autorský dohľad pri zabezpečovaní súladu realizovanej stavby s projektom.
- Spolupráca so spracovateľom projektu pre stavebné povolenie v náležitostiach realizačných projektov a so zhotoviteľmi pri navrhovaní opatrení na odstránenie prípadných chýb projektu.
- Sledovanie či zhotovitelia vykonávajú skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok v súlade s PD a s STN.
- Postupné vyžadovanie, evidovanie a archivovanie dokladov, preukazujúcich kvalitu diela.
- Sledovanie vedenia stavebného denníka.
- Hlásenie archeologických nálezov.

- Sledovanie spôsobu a postupu uskutočňovania stavby.
- Kontrola staveniska a zúčastnených na stavbe, dohľad nad dodržiavaním zásad bezpečnosti práce, civilnej ochrany a požiarnej ochrany.

- Kontrola riadneho uskladnenia materiálov, strojov, zariadení a konštrukcií na stavenisku.
- Pravidelné vykonávanie a vypracovanie písomných správ o priebehu realizácie prác, pravidelné informovanie poverených osôb objednávateľa.

- Účasť na kontrole realizácie stavebných prác, komunikácia s kontrolnými subjektami.
- Spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození zdravia alebo majetku na stavbe.
- Kontrola postupu prác podľa harmonogramu, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov, smerujúcich k odstráneniu vzniknutého oneskorenia postupu prác.

- Bezodkladné informovanie stavebníka o všetkých závažných okolnostiach týkajúcich sa realizácie projektu.
- Príprava podkladov pre záverečné technicko-ekonomické vyhodnotenie stavby.
- Kontrola podkladov a dokladov pre odovzdanie a prevzatie stavby alebo jej časti a účasť na konaní o odovzdaní a prevzatí.
- Kontrola, či zhotoviteľ odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov.
- Príprava dokladov pre kolaudačné konanie, prípadne aj dokladov pre povolenie na predčasné alebo dočasné prevádzkovanie stavby alebo jej časti.
- Účasť na kolaudačnom konaní.

- Spolupráca pri uplatňovaní požiadaviek vyplývajúcich z kolaudačných konaní.

- Účasť na skúšobnej prevádzke, ak relevantné.
- Kontrola vypratania staveniska.

**Zákazka pozostáva z výkonu stavebného dozoru pri kompletnej rekonštrukcii za účelom zníženia energetickej náročnosti Strednej priemyselnej školy Jozefa Murgaša v Banskej Bystrici v obci Banská Bystrica (ulica Hurbanova 6, 975 18 Banská Bystrica), katastrálne územie Banská Bystrica.**

„Kompletná rekonštrukcia objektov – zníženie energetickej náročnosti“ - rozsahom rekonštrukcie je hlavná budova Strednej priemyselnej školy Jozefa Murgaša v Banskej Bystrice. Školu tvorí komplex budov pozostávajúci z niekoľkých blokov nachádzajúcich sa na ulici J. M. Hurbana oproti mestskému parku. Samotný komplex budovy je tvorený 4 blokmi budov. (Samostatnú budovu tvorí jedáleň, avšak tá nespadá do predmetného projektu)

Blok A (SO 101) je časť budovy s učebňami, ide o blok zo 4 nadzemnými podlažiami a suterénom ktorý je nevyužitý.

 Blok B (SO 102) (pravý blok v smere od ulice J.M. Hurbana) je blok v ktorom sa nachádzajú špecializované učebne a prednáškové miestnosti, ide o blok s 2 nadzemnými podlažiami.

 Blok C (SO 103) je blok v ktorom sa nachádzajú výučbové dielne, technické zázemie školy, kotolňa, trafostanica, ide o prízemnú časť budovy. Blok C sa nachádza za blokom B pričom medzi týmito 2 blokmi sa nachádza vnútroblokové átrium.

 Blok D (SO 104) (ľavý blok v smere od ulice J.M. Hurbana) je blok kde sa nachádza telocvičňa, vstupný vestibul, vrátnica, bufet a na poschodí sa nachádzajú špecializované učebne. Ide o blok s 2 nadzemnými podlažiami.

Všeobecné informácie z technických správ, ktoré orientačne platia pre všetky bloky (A, B, C, D):

BÚRACIE A DEMONTÁŽNE PRÁCE súvisiace s zateplením t. j. demontáž pôvodných izolačných prvkov a in prvkov súvisiacich priamo s plánovaným zateplením.

ZEMNÉ PRÁCE - obkopanie budovy, odstránenie okapových chodníkov ,atď.

STRECHY - zateplenie lepeným systémom, oplechovanie okrajov strechy; po odstránení všetkých strešných vrstiev dôjde k zatepleniu asfaltovými pásmi,

VONKAJŠIE VÝPLNE OTVOROV - okná (trojsklá) vrátane parapiet, ext. dverí,

TEPELNÉ IZOLÁCIE - Tepelná izolácia základových konštrukcií resp. suterénnych stien sa v úrovni pod terénom budú zatepľovať extrudovaným polystyrénom. Tepelné izolácie fasády sú vo všeobecnosti navrhnuté z expandovaného polystyrénu, na medziokenných stĺpoch Grafitový polystyrén, atď.

POVRCHOVÉ ÚPRAVY V INTERIÉRI - zateplená fasáda, len v nevyhnutne nutnom rozsahu drobné st. práce,

KLAMPIARSKE VÝROBKY - prvky dažďového odvodnenia, ext. parapety, protidažďové žalúzie, atď.

DOPLNKOVÉ OSTATNÉ VÝROBKY - Exteriérové žalúzie spolu s podomietkovým kastlíkom,

SPEVNENÉ PLOCHY - okapové štrkové chodníky

POVRCHOVÉ ÚPRAVY FASÁDY- vyspraviť všetky poškodené časti fasády – opadané časti omietky, navrhnutá kontaktne zateplená fasáda

ZÁMOČNÍCKE VÝROBKY – požiarne rebríky, atď. (len pri blok C a D)

PODLAHY/ NENOSNÉ ZVISLÉ KONŠTRUKCIE- zamurovanie pôvodných otvorených častí – Len čiastočne (platí len pre Blok D

Stavba sa plánuje realizovať na súpisnom č. 423 na pozemku s parc. č.: KN C 3336/6, KN C 3336/13 v obci Banská Bystrica, katastrálne územie Banská Bystrica (Zastavaná plocha a nádvorie, vlastník: BBSK)

Predpokladané investičné náklady: 1 645 000, 00 Eur s DPH

Predpokladaná lehota výstavby: 6 mesiacov

Zastavaná plocha objektu : 4241 m2 a 580 m2 (KN C 3336/6, KN C 3336/13)

Pozn. 9 068,58 m² hrubá podlažná plocha objektov dohromady podľa PD - (platí pre všetky objekty SO101,SO102,SO103,SO104).